Nawae i kleimem bak propeti
Nawae Construction Limited i kleimem bak ol properti blong hem long Tanoliu Village, Efate.
Jif Exekutiv Ofisa blong kampani ia stap long Vanuatu mo traem negosiet blong karem bak ol properti ia we kavman i ownem naoia.
Nawae Construction Limited, wan PNG kampani we i rejista long kaontri i talem se oli wantem setelem isiu ia aotsaed long kot.
Sugden Lawyers we i riprisentem kampani ia i adem se oli rejistarem wan keis finis long kot olsem seken obsen long klaen blong hem.
“Client blong mi i kam long July 5 afta long boda i open blong setelem isu wetem Customs,” Gordon Avock, Legal Council blong Nawae Construction Limited i talemaot.
“I kat wan kes we mifala i rijistarem we i stap pending long Kot. Mo bae mifala i luk sapos kavman i kat wan setelmen wetem kampani sapos i nokat be kot i prosid wetem kes.
I gat wan tug boat mo wan badge i detain tu we Nawai kampani i bin yusum blong shipim ol tul blong hem.
Lloyd Fikiasi, Deputy Commissioner International i talem se ona blong tufala ship i askem Nawae blong akt long bihaf blong hem.
Mr Avock i talem se Nawae i intres blong karem bak ol property blong hem from se hemi no bin part long kot keis we kavman i winim long taem blong lokdaon.
“Mifala i stap lukluk blong extendem stay blong hem blong luk weta oli save solvem wetem kavman o no,” Mr Avock i talem.
“Hemi wan kes we client blong mi i neva pat long hem.”
Mr Fikiasi i admitim se folem ol negosiesen, kampani blong Singapore i wantem salem tufala ship blong hem.
“Yumi interes nomo long ship, oli like salem, rijistarem , yumi lukluk loa mo komplae wetem loa blong customs,” Mr Fikiasi i talem.
Dipatmen blong Kastom mo Inland Revenue i talem se hemi no save komen long isiu ia from i gat wan kot disisen finis.
Disisen ia i kivim raet long kavman blong onem ol machine blong Nawae mo hemi save salem blong mekem mani blong Vanuatu.
ace_Latn tpi_Latn tpi_Latn tpi_Latn tpi_Latn eng_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn